Geok-Tepe

Geok-Tepe () eli Gökdepe on entinen turkmeenien  linnoitus Turkmenistanissa, noin 45 km Ašgabatista luoteeseen. Nykyisin paikalla sijaitseva taajama on Turkmenistanin pääväylien, transkaspian rautatien ja M37-valtatien (E60) varrella.

Geok-Tepen taistelu

Linnoitus oli tärkeän taistelun näyttämö Venäjän vallatessa Keski-Aasiaa 1800-luvun lopussa. Joulukuussa 1880 Geok-Tepeen hyökkäsi 6 000 venäläistä kenraali Mihail Skobelevin johtamana. Linnoitusta puolusti 25 000 turkmeenisotilasta. Linnoitusta piiritettiin 23 päivää ja lopulta 12. tammikuuta 1881 se vallattiin rynnäköllä. Venäläiset olivat onnistuneet kaivamaan tunnelin muurin alle, asentamaan sinne räjähteen ja siten tuhoamaan muurin. Sotilaiden lisäksi linnoituksessa olleet 40 000 siviiliä pakenivat aavikolle, mutta he joutuivat venäläisen ratsuväen takaa-ajamiksi. 8 000 pakenevaa turkmeenia surmattiin, 6 500:n itse linnoituksessa kuolleen lisäksi. Venäläisten tappiot olivat 398 kaatunutta ja 669 haavoittunutta.

Aiheesta muualla
Kallie Szczepanski: The Battle of Geok-Tepe  About.com
Kuva paikalle rakennetusta muistomoskeijasta. travel-images.com

Turkmenistanin rakennukset ja rakennelmat
Linnoitukset